
DR.31.10.2018                                                                                                                            113                   

 
(ix) RTB Lembangan Sungai Jawi, Daerah Seberang Perai Selatan;  

(x) RTB Sungai Kecil, Daerah Seberang Perai Selatan;  

(xi) RTB Bayan Lepas, Daerah Barat Daya;  

(xii) RTB Teluk Bahang, Daerah Barat Daya; dan  

(xiii) RTB Kawasan Perindustrian Perai, Daerah Seberang Perai Tengah. 

Daripada 13 projek yang dicadangkan dengan jumlah anggaran kos RM1 bilion. 
Tiga projek telah diluluskan dalam RP3 2018, RMKe-11 di Daerah Barat Daya Pulau Pinang 
iaitu RTB Teluk Kumbar dengan kos sebanyak RM10 juta, RTB Teluk Bahang dengan kos 
projek sebanyak RM8 juta dan RTB Pondok Upeh Sungai Burung dengan kos projek 
sebanyak RM10 juta. Jumlah siling kos projek yang diluluskan untuk dilaksanakan dalam 
RP3 2018 RMKe-11 bagi ketiga-tiga projek tersebut berjumlah RM28 juta. 

Dalam RP2 2017, RMKe-11, RTB Lembangan Sungai Pinang telah diluluskan untuk 
dilaksanakan dengan siling kos projek RM150 juta. Projek ini di peringkat penilaian pelantikan 
perunding bagi melaksanakan kerja-kerja reka bentuk terperinci. Tender bagi kerja-kerja 
pembinaan akan dilaksanakan setelah reka bentuk terperinci selesai disediakan. 

Selain dari itu, kajian semula di atas semua drainage master plan negeri Pulau 
Pinang terutama kawasan Seberang Perai dan kajian pelan induk Kulim yang komprehensif 
perlu dijalankan bagi menyelesaikan masalah banjir secara holistik di Pulau Pinang dan 
Kedah dengan mengambil kira impak aliran air daripada lembangan di daerah Kulim dan 
Bandar Baharu ke Seberang Perai Pulau Pinang serta faktor perubahan iklim banjir monsun 
dan banjir kilat, pembangunan dan perubahan guna tanah. Untuk ini permohonan peruntukan 
bagi kajian tersebut telah dikemukakan dalam permohonan Bajet RP4 2019.  

Yang Berhormat Jasin ada? Saya akan bagi jawapan bertulis kepada Yang 
Berhormat Jasin. 

Tuan Sanisvara Nethaji Rayer a/l Rajaji [Jelutong]: Menteri sikit sahaja saya 
hendak untuk rekod. Saya hendak ucapkan ribuan terima kasih bagi tujuan rekodlah kerana 
saya rasa sehingga hari ini masalah banjir di Jelutong tidak diberi perhatian oleh Kerajaan 
Barisan Nasional yang dahulu... [Disampuk] Menteri pun tidak pernah lawat walaupun 
beberapa kali banjir kawasan itu sejak 10 tahun Pakatan Harapan memerintah.  

Ini adalah kali pertama Menteri telah datang... [Tepuk] Saya pun telah dapat maklum 
balas bahawa Menteri pun telah pergi ke semua tempat, memang Menteri yang ‘walk the 
talk’... [Dewan riuh] Saya memang mengalu-alukan semua pengumuman dan akan bawa 
balik berita baik ini kepada rakyat saya di Jelutong. Terima kasih, Menteri. 

Dr. Xavier Jayakumar: Terima kasih, Yang Berhormat Jelutong... [Disampuk] 
[Ketawa]  

Okey, Yang Berhormat Rantau Panjang minta kerajaan menyegerakan projek 
tebatan banjir di Parlimen Pasir Mas. Kerajaan telah meluluskan Projek Pembangunan 
Lembangan Sungai Bersepadu Sungai Golok Fasa 1 untuk dilaksanakan oleh Kementerian 
KATS melalui Jabatan JPS dalam RMKe-11 dengan siling kos projek sebanyak RM300 juta. 

Projek PLSB Sungai Golok Fasa 1 ini telah bermula pada 23 April 2018 dan dijangka 
siap pada tahun 2022 yang melibatkan jajaran Tumpat dan jajaran Pasir Mas. Peratus 
kemajuan kerja-kerja di tapak adalah sebanyak enam peratus sekarang di mana kerja-kerja 
pembersihan tapak sedang dilaksanakan. 

Bagi kawasan pekan Rantau Panjang ia termasuk di dalam jajaran Pasir Mas yang 
dijangka akan dilaksanakan dalam fasa PLSB Sungai Golok yang seterusnya, fasa dua dan 
fasa tiga sekiranya diluluskan di bawah Rancangan Malaysia Kedua Belas dan Rancangan 
Malaysia Ketiga Belas. Itu bermakna kita terus akan anjurkan kerja yang dilaksanakan 
sekarang. 

Puan Hajah Siti Zailah binti Mohd Yusoff [Rantau Panjang]: Boleh saya 
membuat pencelahan sikit? Terima kasih Yang Berhormat Menteri, saya mengucapkan 
terima kasih di atas komitmen kerajaan meneruskan projek ini di Kelantan. Cuma saya ingin 
tahu apa rasionalnya, kenapa di Tumpat dulu dimulakan sedangkan air mengalir dari sebelah 
hulu ke hilir? Kalau kita lihat dari jawapan Menteri maknanya Rancangan Malaysia Kedua 
Belas atau Ketiga Belas baru ada pembinaan tebatan banjir di Rantau Panjang. 



(ix) RTB Lembangan Sungai Jawi, Daerah Seberang Perai Selatan; (x) RTB Sungai Kecil, Daerah Seberang Perai Selatan; (xi) RTB Bayan Lepas, Daerah Barat Daya; (xii) RTB Teluk Bahang, Daerah Barat Daya; dan. (xiii) RTB Kawasan Perindustrian Perai, Daerah Seberang Perai Tengah. Daripada 13 projek yang dicadangkan dengan jumlah anggaran kos RM1 bilion. Tiga projek telah diluluskan dalam RP3 2018, RMKe-11 di Daerah Barat Daya Pulau Pinang iaitu RTB Teluk Kumbar dengan kos sebanyak RM10 juta, RTB Teluk Bahang dengan kos projek sebanyak RM8 juta dan RTB Pondok Upeh Sungai Burung dengan kos projek sebanyak RM10 juta. Jumlah siling kos projek yang diluluskan untuk dilaksanakan dalam RP3 2018 RMKe-11 bagi ketiga-tiga projek tersebut berjumlah RM28 juta. Dalam RP2 2017, RMKe-11, RTB Lembangan Sungai Pinang telah diluluskan untuk dilaksanakan dengan siling kos projek RM150 juta. Projek ini di peringkat penilaian pelantikan perunding bagi melaksanakan kerja-kerja reka bentuk terperinci. Tender bagi kerja-kerja pembinaan akan dilaksanakan setelah reka bentuk terperinci selesai disediakan. Selain dari itu, kajian semula di atas semua drainage master plan negeri Pulau Pinang terutama kawasan Seberang Perai dan kajian pelan induk Kulim yang komprehensif perlu dijalankan bagi menyelesaikan masalah banjir secara holistik di Pulau Pinang dan Kedah dengan mengambil kira impak aliran air daripada lembangan di daerah Kulim dan Bandar Baharu ke Seberang Perai Pulau Pinang serta faktor perubahan iklim banjir monsun dan banjir kilat, pembangunan dan perubahan guna tanah. Untuk ini permohonan peruntukan bagi kajian tersebut telah dikemukakan dalam permohonan Bajet RP4 2019. Yang Berhormat Jasin ada? Saya akan bagi jawapan bertulis kepada Yang Berhormat Jasin. Tuan Sanisvara Nethaji Rayer a/l Rajaji [Jelutong]: Menteri sikit sahaja saya hendak untuk rekod. Saya hendak ucapkan ribuan terima kasih bagi tujuan rekodlah kerana saya rasa sehingga hari ini masalah banjir di Jelutong tidak diberi perhatian oleh Kerajaan Barisan Nasional yang dahulu... [Disampuk] Menteri pun tidak pernah lawat walaupun beberapa kali banjir kawasan itu sejak 10 tahun Pakatan Harapan memerintah. Ini adalah kali pertama Menteri telah datang... [Tepuk] Saya pun telah dapat maklum balas bahawa Menteri pun telah pergi ke semua tempat, memang Menteri yang 'walk the talk'... [Dewan riuh] Saya memang mengalu-alukan semua pengumuman dan akan bawa balik berita baik ini kepada rakyat saya di Jelutong. Terima kasih, Menteri. Dr. Xavier Jayakumar: Terima kasih, Yang Berhormat Jelutong... [Disampuk] [Ketawa]. Okey, Yang Berhormat Rantau Panjang minta kerajaan menyegerakan projek tebatan banjir di Parlimen Pasir Mas. Kerajaan telah meluluskan Projek Pembangunan Lembangan Sungai Bersepadu Sungai Golok Fasa 1 untuk dilaksanakan oleh Kementerian KATS melalui Jabatan JPS dalam RMKe-11 dengan siling kos projek sebanyak RM300 juta. Projek PLSB Sungai Golok Fasa 1 ini telah bermula pada 23 April 2018 dan dijangka siap pada tahun 2022 yang melibatkan jajaran Tumpat dan jajaran Pasir Mas. Peratus kemajuan kerja-kerja di tapak adalah sebanyak enam peratus sekarang di mana kerja-kerja pembersihan tapak sedang dilaksanakan. Bagi kawasan pekan Rantau Panjang ia termasuk di dalam jajaran Pasir Mas yang dijangka akan dilaksanakan dalam fasa PLSB Sungai Golok yang seterusnya, fasa dua dan fasa tiga sekiranya diluluskan di bawah Rancangan Malaysia Kedua Belas dan Rancangan Malaysia Ketiga Belas. Itu bermakna kita terus akan anjurkan kerja yang dilaksanakan sekarang. Puan Hajah Siti Zailah binti Mohd Yusoff [Rantau Panjang]: Boleh saya membuat pencelahan sikit? Terima kasih Yang Berhormat Menteri, saya mengucapkan terima kasih di atas komitmen kerajaan meneruskan projek ini di Kelantan. Cuma saya ingin tahu apa rasionalnya, kenapa di Tumpat dulu dimulakan sedangkan air mengalir dari sebelah hulu ke hilir? Kalau kita lihat dari jawapan Menteri maknanya Rancangan Malaysia Kedua Belas atau Ketiga Belas baru ada pembinaan tebatan banjir di Rantau Panjang.